open-index/open-wikipedia-markdown huggingface dataset:
Վալենտինա Ցվետկովա

**Վալենտինա Ցվետկովա** (, ), ուկրաինացի և խորհրդային հայտնի նկարչուհի, բնանկարի և նատյուրմորտի վարպետ։ Յալթայի պատվավոր քաղաքացի (1997)։

## Կենսագրություն
Ծնվել է 1917 թվականի ապրիլի 23-ին, Աստրախանում։ 1930-1935 թվականներին սովորել է Աստրախանի գեղարվեստի դպրոցում։ 1935-1938 թվականներին աշխատել է Աստրախան քաղաքի «Նկարիչ» ընկերակցությունում։ 1936 թվականից Վալենտին Ցվետկովա Պետրովնան սկսել է մասնակցել ցուցահանդեսների, 1952 թվականից՝ հանրապետական, 1955 թվականից՝ համամիութենական ցուցահանդեսների։ 1965 թվականից սկսել է մասնակցել արտասահմանյան ցուցահանդեսների (Ֆրանսիա, Կանադա)։ 1938-1940 թվականներին նկարիչը աշխատել է Լենինգրադի Արվեստների տանը կից արվեստանոցում։ 1944 թվականից Ցվետկովան եղել է ԽՍՀՄ նկարիչների միության անդամ։ 1950-1972 թվականներին Վալենտինա Ցվետկովան եղել է Ուկրաինական ԽՍՀ նկարիչների միության Ղրիմի մասնաճյուղի վարչության անդամ։ Պարգևատրվել է «Գերազանց աշխատանքի համար» (1967), «Անձնվեր աշխատանքի համար» (1970) մեդալներով։ 1985 թվականից` Ուկրաինայի վաստակավոր արտիստ, իսկ 2002 թվականից` Ուկրաինայի ժողովրդական արտիստ։ Եղել է Ուկրաինայի ժողովրդական նկարիչ, Յալթա քաղաքի պատվավոր քաղաքացի, Ուկրաինայի նատյուրմորտների լավագույն վարպետներից մեկը, որը լայնորեն հայտնի է իր կենսահաստատ աշխատանքներով։ Ցվետկովայի աշխատանքները ձեռք են բերել աշխարհի լավագույն թանգարանները՝ Տրետյակովյան պետական պատկերասրահը, Սանկտ Պետերբուրգի ռուսական թանգարանը, Կիևի ուկրաինական կերպարվեստի պետական թանգարանը, Բուլղարիայի, Հունգարիայի, Կանադայի, Ճապոնիայի, ԱՄՆ-ի, Ֆրանսիայի տարբեր թանգարաններ։

Ցվետկովայի բազմաթիվ ստեղծագործական ժառանգությունների շարքում հանդիպում ենք դիմանկարներ։ Դրանք բոլորը պատկերվել են տարբեր տարիներին, և բոլոր պատկերվածները հենց նկարչին հարազատ մարդիկ են։ Ցվետկովան պատկերում է ոչ միայն անձին, այլ հաջողությամբ ֆիքսում է դեմքի արտահայտությունը, ձեռքի շարժումները, հայացքի առանձնահատկությունը, զգացմունքների խաղը, ինչը նկարչի յուրաքանչյուր գործը դարձնում է գլուխգործոց։ Հենց այդ մեթոդով է պատկերվել մեծ գրող Անտոն Չեխովի քրոջ, Յալթայի Անտոն Չեխովի տան տնօրեն Մարիա Չեխովայի դիմանկարը, որն իր ամբողջ կյանքը նվիրել է եղբոր հիշատակի հավերժացման գործընթացին։

2017 թվականի փետրվարի 8-ին Սևաստոպոլի Մ. Կրոշիցկու անվան գեղարվեստական թանգարանում բացվել է «Հոբելյանական նկարիչներ Վ. Բերնադսկի և Վ. Ցվետկովա» ցուցահանդեսը, որը համընկել է ղրիմյան հայտնի նկարիչների ծննդյան հարյուրամյակի հետ։

## Ծանոթագրություններ

## Արտաքին հղումներ
* Նկարչուհու աշխատանքները НЮ АРТ պատկերասրահի հավաքածուում
* Նկարչուհու աշխատանքները artru.info կայքում
* 2007 թ. հոդվածը Крымские известия-յում
* Վալենտինա Ցվետկովա , Ղրիմյան գեղանկարչության Арт-Юг պատկերասրահ

Կատեգորիա:Խորհրդային նկարիչներ
Կատեգորիա:Ուկրաինացի նկարիչներ
I Don’t Search I Find

**«I Don’t Search I Find»** (), ամերիկացի երգչուհի Մադոննայի ձայնագրած երգը իր տասնչորսերորդ «*[[Madame X]]*» ստուդիական ալբոմի համար։ Երգի հեղինական ու համապրոդյուսերը երգչուհու հետ միասին եղել է Միրվե Ահմաձայը։

## Պատմություն
2019 թվականի դեկտեմբերի 6-ին թողարկվել է ժողովածուն Հանի Դիժոնի երեք ռեմիքսներով։ Երգը դարձել է ալբոմի չորրորդ անընդմեջ ձայնագրությունը, որն ընդգրկվել է *Billboard Dance Club Songs* հիթ-շքերթի առաջին տասնյակում։ 2020 թվականի փետրվարին երգը գլխավորել է տվյալ հիթ-շքերթը և դարձել Մադոննայի համար № 1 հիսուներորդ ռեկորդային սինգլը, երգչուհին դարձել է պատմության մեջ միակ երաժիշտը, որը 50 անգամ գլխավորել է առանձին վերցրած *Billboard* հիթ-շքերթը և միակ երաժիշտը, որն հինգ տարբեր տասնամյակներում (80-ական, 90-ական, 00-ական, 10-ական և 20-ական թվականներին) *Billboard* հիթ-շքերթներում ունեցել է առնվազն մեկ № 1 հիթ։

2020 թվականի մայիսի 1-ին թողարկվել է երգի նոր ռեմիքսներով ժողովածուն։

2020 թվականի մայիսի 22-ին երգը Իտալիայում թողարկվել է որպես ալբոմի չորրորդ սինգլ։

## Քննադատություն
Դեկտեմբերի 28-ին հրապարակվել Է ըստ *New York Post*-ի տարվա լավագույն երգերի ցուցակը, «I Don’t Search I Find» երգը զբաղեցրել է ութերորդ տեղը, ինչպես նաև ավելի վաղ ալբոմի տեսությունում երգը առանձնացվել է որպես ալբոմի ամենահաջողվածներից մեկը, գրախոսականը այն անվանել է «*[[Confessions on a Dance Floor]]*» ալբոմի դիսկո գնդակի էֆեկտով EDM շարունակություն։

## Համերգային շրջագայություն
Երգը ներառվել է *Madame X Tour* համերգային շրջագայության սեթ-ցուցակում։ Երգի համարում Մադոննան հանդես է եկել կաշվե վերարկուով և մեկ աչքին վիրակապով։ Ըստ սյուժեի՝ նրան հետապնդել են դետեկտիվ ձևացող պարողները հարցաքննելու նպատակով։

## Տարբերակներ և ռեմիքսներ

## Ձայնագրության մասնակիցներ
«*Madame X*» ալբոմի տվյալներով.

* Մադոննա՝ հեղինակ, վոկալ, պրոդյուսեր 
* Միրվե՝ հեղինակ, պրոդյուսեր

## Հիթ-շքերթներ

## Թողարկման պատմություն

## Ծանոթագրություններ

Կատեգորիա:2020 սինգլներ
Կատեգորիա:Մադոննայի երգեր
Ափեր (ֆիլմ, 1973)

**«Ափեր»** (), 1973 թվականի լիրիկական կատակերգություն, որը նկարահանել է ռեժիսոր Եկատերինա Ստաշևսկայա-Նարոդիցկայան Ալեքսանդր Ռեկեմչուկի պատմվածքների հիման վրա։

## Սյուժե
Ֆիլմը բաղկացած է երեք նովելներից, որոնց հերոսները՝ ատամնաբույժ Լենոչկա Ռոգովան, պատկառելի դասախոս Պյոտր Պետրովիչ Գուդոշնիկովը և կինոմեխանիկ Սաշա Իգոնինը, լողում են Հյուսիսային Յուվե գետի վրա՝ տայգայական գյուղերի և գեղեցիկ լանդշաֆտների կողքով։ Ճանապարհին նրանք ծանոթանում են բարի ու անկեղծ տեղացիների հետ։

## Դերերում
* Վալերի Զոլոտուխին — Սաշկա
* Ելենա Պրուդնիկովա — Լենոչկա Ռոգովա
* Վիկտոր Տիտով — Պետր Պետրովիչ Գուդոշնիկով
* Սերգեյ Տորկաչևսկի — ոստիկան
* Բորիս Շչերբակով — Սեմյոն Պետուխով
* Նատալյա Վորոբյովա — Նաստենկա
* Ստանիսլավ Սադալսկի — Ալեքսեյ Գուրով
* Նիկոլայ Դենիսով — Միտկա
* Վլադիմիր Սոկոլով — Պյոտր Սոբյանին, ենթասպա
* Լյուդմիլա Կորշակովա — Կլավա
* Վալերի Խլևինսկի — Գրիշկա
* Վալենտինա Բերեզուցկայա — Դարյա
* Ելիզավետա Եվստրատովա — Սարիչիխա 
* Վալենտինա Բելյաևա — Աննա Կոնդրատևնա
* Նատալյա Գվոզդիկովա — Նատաշա
* Վլադիմիր Գերասիմով — Անդրեյ
* Դանիիլ Նետրեբին — Վասիլի Իվանովիչ Ավվակումով, նավի կապիտան
* Նիկոլայ Ռոմանով — հաշվապահ
* Հեղինակի տեքստը՝ Օլեգ Անոֆրիև
* Էպիզոդներում՝ Ալեքսանդր Բեսպալի, Զոյա Վասիլկովա, Շավկատ Գազիև, Նատալյա Գուրզո, Նիկոլայ Մալիկով, Պյոտր Մերկուրև, Գալինա Միքելաձե, Գեորգի Գեգեճկորի, Ն. Վերդերևսկայա, Անատոլի Իգոնին, Յուրի Սոսնին, Ելենա Մետելկինա (լուսագրերում նշված է որպես Պ. Մետելկինա), Օ. Շարովա։
* Տղաները պարերի ժամանակ՝՝ Բորիս Ռուդնև և Միխայիլ Չիգարյով (լուսագրերում նշված չեն)։

## Նկարահանող խումբ
* Ռեժիսոր՝ Եկատերինա Ստաշևսկայա-Նարոդիցկայա
* Սցենարիստ՝ Ալեքսանդր Ռեկեմչուկ
* Օպերատոր՝ Պյոտր Սատունովսկի
* Կոմպոզիտոր՝ Նիկիտա Բոգոսլովսկի
* Նկարիչ՝ Սեմյոն Ուշակով

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1973 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Թափառող ռազմաճակատ

**«Թափառող ռազմաճակատ»** (), խորհրդային ֆիլմ, որի ռեժիսորը և սցենարի համահեղինակը Բարաս Խալզանովն է։ Նկարահանվել է Սվերդլովսկի կինոստուդիայում 1971 թվականին։ Ֆիլմի պրեմիերան տեղի է ունեցել 1972 թվականի մարտի 13-ին։

## Սյուժե
Ֆիլմի գործողությունները տեղի են ունենում 1919 թվականին։ Ռուսաստանում քաղաքացիական պատերազմ է։ Այն չի շրջանցել նաև Ենիսեյի նահանգը։ Այստեղ՝ կոլչակովյան զորքերի խոր թիկունքում, երեք տասնյակ գյուղեր, ի պատասխան սպիտակգվարդիկանների և նրանց կամակատարների վայրագությունների, հռչակում են պարտիզանական Խորհրդային Բաջյան Հանրապետությունը։

Կարճ ժամանակում անց կարմիր պարտիզանները վերածվում են ահեղ ուժի, որը ղեկավարում էր Պյոտր Շչետինկինը՝ Գեորգիևյան խաչի լրիվ կավալեր, որն Առաջին համաշխարհային պատերազմի ժամանակ դարձել է սպա և 1917 թվականին դարձել շտաբս-կապիտան։ Պարտիզանները հիմնականում գործում էին կոլչակովյան կոմունիկացիաներում՝ խիստ դժվարացնելով Անտանտի երկրների կողմից Կոլչակի բանակի մատակարարումը։ Դա Կոլչակին ստիպել է մի ամբողջ դիվիզիա նետել Բաջյան Հանրապետության պարտիզանների դեմ՝ ռազմաճակատից հանելով այն, ինչն ինքնին դարձել է Կարմիր բանակի մեծ օգնությունը։

Պարտիզանների առաջին մարտերը ցույց են տվել Պյոտր Շչետինկինի ռազմավարության արդյունավետությունը։ Ավելի ուշ, որպեսզի խուսափեն պարտիզանների՝ քանակապես գերազանցող Սպիտակ զորքերի հետ ճակատային բախումներից և փրկեն վիրավոր պարտիզաններին, ինչպես նաև պարտիզանների հետ հեռացած կանանց ու երեխաներին, Շչետինկինը որոշում է անցնել Մոնղոլիայի սահմանը։ Նա շահագործողների դեմ բարձրացնում է մոնղոլ աշխատավորների, միավորվում նրանց հետ և, շարունակելով հարված հասցնել սպիտակներին այդ անսպասելի վայրերում, պայքարը հասցնում է հաղթական ավարտին։

## Դերասաներ
* Պյոտր Գլեբով – *Պյոտր Շչետինկին
* [[Ափանասի Կոչետկով]] – *բարոն Ունգերն-Շտերնբերգ
* Վալենտին Կուլիկ – *ծովակալ [[Ալեքսանդր Կոլչակ|Կոլչակ]]
* [[Յուրի Սոլոմին]] – *կոռնետ Ալեքսեյ Շմակով
* Գրիգորի Գեցով – *գեներալ Ռոզանով
* [[Լեոնիդ Կուլագին]] – *եսաուլ Գրիգորի Սամբուրսկոյ
* Նատալյա Կուստինսկայա – *Վերա Տուրչանինովա
* [[Նիկոլայ Պրոկոպովիչ]] – *Տուրչանինով
* Ռոման Խոմյատով – *Իվանով
* Ասանբեկ (Արսեն) Ումուրալիև – *Խատան-Բատոր Մաքսարժավ
* Տուգան Ռեջիմետով – *[[Դամդինի Սուխե-Բատոր]]
* [[Նուրմուխան Ժանտուրին]] – *Լոպես Չամզա
* Եվգենի Նովիկով – *Կրավչենկո
* [[Ինգա Բուդկևիչ]] – *Վասա
* Շավկատ Գազիև – *Կայգալ
* [[Ժաննա Կերիմտաևա]] – *Ալբանչի
* Յուրի Վասիլև – ''սպիտակ սպա

## Նկարահանող խումբ
* Ռեժիսր՝ Բարաս Խալզանով 
* Սցենարիստներ՝ Բարաս Հալզանով, Միխայիլ Կոլեսնիկով
* Օպերատոր՝ Գենարի Չերեշկո 
* Կոմպոզիտոր՝ Եվգենի Կռիլատով

## Տեխնիկական տվյալներ
* Գեղարվեստական, մեկ սերիա
* Պատկեր՝ լայնէկրան
* Ձայն՝ մոնոֆոնիա

## Ծանոթագրություններ

## Արտաքին հղումներ
* «Թափառող ռազմաճակատ»

Կատեգորիա:Խորհրդային ֆիլմեր
Կատեգորիա:1972 ֆիլմեր
Կատեգորիա:Խորհրդային պատմական ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Եվդոկիա (ֆիլմ, 1961)

**«Եվդոկիա»** (), 1961 թվականի խորհրդային մելոդրամա, որը Վերա Պանովայի համանուն վիպակի հիման վրա նկարահանել է Տատյանա Լիոզնովան։

## Սյուժե
Գավառական քաղաքի ծայրամասում ապրում են Եվդոկիմը և Եվդոկիան՝ դաստիարակելով որդեգրյալ երեխաների։ Եվդոկիմն աշխատում է գործարանում, Եվդոկիան տնային տնտեսուհի է։ Ընտանիքը կարծես թե ապրում է բարենպաստ պայմաններում ու երջանիկ է։ Սակայն խնդիրն այն է, որ Եվդոկիան չի կարող մոռանալ իր պատանեկան սերը։ Եվդոկիմը չի կարող հանդուրժել դա և Եվդոկիային առաջարկում է հեռանալ, իսկ ինքը կմնա երեխաների հետ։ Բայց այս բոլոր հակասությունները չեղարկում է երեխաների և միմյանց հանդեպ փոխադարձ սերը։

## Դերերում

## Նկարահանող խումբ
* Ռեժիսոր՝ Տատյանա Լիոզնովա
* Սցենարիստ՝ Վերա Պանովա
* Օպերատորներ՝ Պյոտր Կատաև և Ժոզեֆ Մարտով
* Կոմպոզիտոր՝ Լեոնիդ Աֆանասև
* Նկարիչներ՝ Ալեքսանդր Վագիչև և Բորիս Դուլենկով

## Ծանոթագրություններ

## Արտաքին հղումներ
* «Եվդոկիա» ֆիլմը «Энциклопедия отечественного кино» կայքում

Կատեգորիա:1960-ականների խորհրդային ֆիլմեր
Կատեգորիա:1960-ականների ռուսերեն ֆիլմեր
Կատեգորիա:1961 դրամա ֆիլմեր
Կատեգորիա:1961 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Մարգարետա Հավերման

**Մարգարետա Հավերման** (, ), հոլանդացի նկարչուհի, որոշ ժամանակ աշխատել է Ֆրանսիայում, նատյուրմորտների հեղինակ։

## Կենսագրություն
Մարգարետա Հավերմանը ծնվել է Բրեդայում և եղել է հոլանդական բանակի կապիտան Դանիել Հավերմանի դուստրը, որը տեղափոխվել է Ամստերդամ, որպեսզի այնտեղ դառնա տղաների դպրոցի տնօրեն։

Մարգարիտա Հավերմանը Յան վան Հեյսումի աշակերտուհին է, որը համաձայնվել է սովորեցնել նրան նատյուրմորտի նկարչության արվեստը, չնայած նրան, որ այդ տարիներին կանանց` նկարչությամբ զբաղվելն այնքան էլ ընդունված չէր։ Յան վան Հեյսումի` նկարիչ Յան վան Գուլոմի կողմից գրված քսան էջանոց կենսագրության մեջ հիշատակված միակ կինը եղել է Հավերմանը։

Մարգարետա Հավերմանը  1721 թվականի հուլիսի 25-ին ամուսնացել է ճարտարապետ Ժակ դե Մոնդոտեգիի հետ, որը կնակորույս էր և երեխաներ ուներ առաջին ամուսնությունից, և դրանից հետո նրա հետ տեղափոխվել է Փարիզ։

Այնտեղ նա 1722 թվականին դարձել է Գեղարվեստի թագավորական ակադեմիայի անդամ։ Նա պատմության մեջ եղել է ակադեմիայի երկրորդ կին անդամը։ Մեկ տարի անց,1723 թվականին նա, հեռացվել է ակադեմիայից, քանի որ կասկած է առաջացել առ այն, որ նրա ընդունելության աշխատանքը գրվել է Յան վան Հյոյսումի կողմից։

Այդ պահից սկսած հին աղբյուրները հակասում են իրար։ Համաձայն դրանցից մի քանիսին, նա մահացել է դրանից շատ չանցած, 29 տարեկան հասակում, բայց հնարավոր է, որ այդ տեղեկությունը սխալ է։ Համաձայն այդ աղբյուրների, նա գնացել է իր ամուսնու հետ Բայոնա։ 1730 թվականին այնտեղ գրանցվել է որպես դե Մոնդոտեգիի կին, բայց նրա անունը չի հիշատակվում։ Մոնդոտեգիի մահից հետո, 1739 թվականին, իր կինը թողել է Բայոնան։

Չնայած նրա աշխատանքները պարբերաբար հիշատակվում են հին գրությունների մեջ, այսօր հայտնի են երկու ստորագրված նատյուրմորտներ. դրանցից մեկը, «Ծաղկամանը» (1716) գտնվում է Մետրոպոլիտեն թանգարանում, իսկ մյուսը` Կոպենհագենի արվեստի պետական թանգարանում։

## Պատկերասրահ

Պատկեր:A Vase of Flowers MET DT2131.jpg|«Ծաղկաման» (1716), Մետրոպոլիտեն թանգարան, Նյու Յորք
Պատկեր:Margareta Haverman - flower still life on a stone slab with butterfly and other insects kmsst88.jpg|«Ծաղկային նատյուրմորտ թիթեռով և այլ միջատներով», Արվեստի պետական թանգարան, Կոպենհագեն 


## Ծանոթագրություններ

## Գրականություն
* Delia Gaze, Dictionary of Women Artists: Artists, J-Z, Taylor & Francis, 1997, ISBN 9781884964213

Կատեգորիա:Հոլանդացի նկարչուհիներ
Կատեգորիա:Հոլանդացի արվեստագետներ
Բիսմութիտ

250px|frameless|աջից
**Բիսմութիտ**, **վիսմութիտ**, միներալ կարբոնատների խմբից։ Քիմիական կազմը Bi_2[CO_3]O_2։

Բյուրեղագիտական համակարգը տետրագոնային է, մեծ մասամբ հանդիպում է փոշենման զանգվածներով, երբեմն՝ թելային կառուցվածքի կեղևիկներով։ Գույնը՝ սպիտակ–մոխրագույն, դեղնականաչ և գորշ։ Կարծրությունը՝ 3–3,75, խտությունը՝ 7400–8300 կգ/մ³։ Առաջանում է բիսմութի միներալների օքսիդացումից։

Կատեգորիա:Միներալներ
Կատեգորիա:Կարբոնատներ
Օլիվեր Բալչ

**Օլիվեր Բալչ** (, ), բրիտանացի հեղինակ և ֆրիլանս գրող, մասնագիտացված է բիզնեսի և միջազգային հարաբերությունների վերաբերյալ թեմաներում։ Գրել է The Guardian, the Daily Telegraph, Huffington Post, The Spectator, Literary Review, և the Financial Times պարբերականների համար։

Բալչը ավարտել է Դարհեմի համալսարանը 1998 թվականին՝ Պատմության առաջին կարգի դիպլոմով և հետագայում ստացել է փիլիսոփայության մագիստրոսի կոչում Քեմբրիջի համալսարանում։ Համալսարանն ավարտելուց հետո մեկնել և մեկ տարի ապրել է Բոլիվիայում և ավելի ուշ տեղափոխվել է Արգենտինա, որտեղ սկսել է գրել որպես ֆրիլանսեր։ 2018 թվականին նա ստացել է Փիլիսոփայության դոկտորի կոչում Լատինական Ամերիկայի ուսումնասիրությունների համար Քեմբրիջի համալսարանում (Քրիսթի քոլեջ)։ 
  
Նրա դիպլոմային աշխատանքը վերնագրված էր «Քրեական ընթացակարգեր. կորպորատիվ անջատված սոցիալական պատասխանատվության դերը Ուրուգվայի երբևէ խոշորագույն արտասահմանյան ներդնումների օրինականացման ամրապնդման մեջ»։ Նա ապրում է Ուելսի Հայ-օն-ուեյում և Պորտուգալիայի Պորտու քաղաքում։

Նա հրատարակել է երեք գրքեր «Faber & Faber» հրատարակչատանը. «Կեցցե Հարավային Ամերիկան. Ճամփորդություն անհանգիստ մայրցամաքի շուրջ», «Զարգացող Հնդկաստանը. Հեքիաթներ փոփոխվող ժողովրդից» և «Բլրի տակ. դրվագներ Ուելսի սահմանների իրական կյանքից»։

Օլիվերը և իր կինը` Էմման, Կլաերո գյուղում գտնվող Կավագործության քոթեջի համասեփականատերն են և Հայ-օն-Ուայում գտնվող «Գրքերի պատմություն» սոցիալական ձեռնարկության համահիմնադիրները։

## Ծանոթագրություններ

Կատեգորիա:Բրիտանացի գրողներ
Կատեգորիա:Բրիտանացի լրագրողներ
Կատեգորիա:Փիլիսոփայական գիտությունների դոկտորներ
Երկինքն ինձ հետ է

«**Երկինքը ինձ հետ է**» (), խորհրդային  լայնաֆորմատ գեղարվեստական ֆիլմ փորձարկող օդաչուների մասին, որը նկարահանվել է 1974 թվականին։

Ֆիլմի պրեմիերան ԽՍՀՄ-ում տեղի է ունեցել 1975 թվականի մարտի 3-ին։

## Սյուժե
Ֆիլմը պատմում է պատերազմական և  հետպատերազմյան տարիներին օդաչուների ճակատագրի մասին։ Ֆիլմի գործողությունները ծավալվում են մեկ 1942 թվականին, ապա 1960-ականների վերջին։

Հայրենական մեծ պատերազմ։ Օդային մարտի ժամանակ խփում են օդաչու Իվան Կլինովին (դերասան Իգոր Լեդոգորով)։ Նրա ընկեր Դմիտրի Գրիբովը պատերազմի ավարտից հետո ամուսնանում է Նադյայի (դերասանուհի Լարիսա Լուժինա) հետ՝ մի կնոջ, որը նախկինում սիրում էր Կլինովին (փոխադարձ սեր առաջին հայացքից)։ Բայց պարզվում է, որ Իվան Կլինովը ոչ թե մահացել է, այլ գերի է ընկել։ Նա չի փնտրում հանդիպում Նադեժդայի հետ՝ իմանալով նրա ամուսնության մասին։

Պարզվում է, որ պատերազմից հետո Իվանին արգելել են թռչել կործանիչներով, նա սկսել է աշխատել որպես ավտոմեխանիկ, փորձարկել խորհրդային նոր մեքենաներ, բայց երազում է թռչել։

Նադեժդան ու Գրիբովը նրան օգնում են վերադառնալ ավիացիա։

## Դերերում

## Նկարահանող խումբ
* Ռեժիսոր՝ Վալերի Լոնսկոյ
* Սցենարիստներ՝ Օլեգ Ստուկալով-Պոգոդին, Թամարա Կոժևնիկովա, Մարինա Պոպովիչ
* Օպերատոր՝ Իգոր Չեռնիխ
* Կոմպոզիտոր՝ Գեորգի Ֆիրտիչ
* Նկարիչներ՝ Բորիս Նեմեչեկ, Էլեոնորա Նեմեչեկ

## Հետաքրքիր փաստեր
* Ֆիլմում նկարահանումների համար օգտագործվել են Zlin-326 և Լա-11 ինքնաթիռներ։
* Ֆիլմում նաև ցուցադրվում են խորհրդային 60-ական թվականների մարտական ինքնաթիռներ՝ ՄիԳ-21, Տու-16, Տու-22 և Տու-22ՈՒ, 3Մ/Մ-4։
* Ֆիլմում ցուցադրված ՄիԳ-21 ինքնաթիռի վթարը թռիչքի ժամանակ հիշեցնում է իրական դեպքի մասին, որը տեղի է ունեցել Մարինա Պոպովիչի հետ փորձարկումների ժամանակ։

## Ծանոթագրություններ

## Արտաքին հղումներ
* Ֆիլմի մասին 

Կատեգորիա:Խորհրդային ֆիլմեր
Կատեգորիա:1974 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Ֆիլմեր Հայրենական մեծ պատերազմի մասին
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Բեռնարդո Կանալ

[thumb|325px|[Մեծ ջրանցքը Կանարեջոյում]]

**Բեռնարդո Կանալ** (, ), իտալացի նկարիչ։

Հայտնի նկարիչ Ջովաննի Անտոնիա Կանալի հայրը, որը հայտնի է նաև Կանալետտո անունով։

Չնայած նա վաստակել է իր ապրուստը որպես թատրոնի բեմանկարիչ, բայց առավելապես հայտնի է իր վեդուտայով. աշխատանքները նա ստեղծել է իր ժամանակակցի` Լուկա Կարլևարիսի ուղղակի ազդեցության տակ։

## Կենսագրություն
1695 թվականին նա ամուսնացել է Արտեմիսիա Բարբիերի հետ, ում մասին քիչ բան է հայտնի։ 1717 թվականին նա առաջին անգամ հայտնվել է վենետիկցի նկարիչների գիլդիայի անդամների ցուցակում և այնտեղ ճանաչվել է Նկարիչների Քոլեջի անդամ։ 1739 թվականին այդ կազմակերպությունը նրան պարգևատրել է «Առաջին» կոչումով։ Իր կյանքի ընթացքում նա առավելապես հայտնի է եղել որպես թատերական իրերի նկարիչ Անտոնիո Վիվալդիի, Ֆորտունատո Չելլերիի, Կարլո Ֆրանչեսկո Պոլարոլոյի և Ջուզեպե Մարիա Օրլանդինիի աշխատանքներում` Սան Անջելո և Սան Կասիանո թատրոններում։

Հետագայում նա սկսել է նկարել Վենետիկի քաղաքային տեսարաններ իր որդու հետ միասին` օգնելով հանրայնացնել վեդուտան։ Նրանց երկուսի ոճերը բնութագրվում են ճարտարապետական դետալների և լուսային էֆեկտների նկատմամբ բծախնդիր ուշադրությամբ։

## Ծանոթագրություններ

## Արտաքին հղումներ
*More works by Canal @ ArtNet

Կատեգորիա:17-րդ դարի իտալացի նկարիչներ
Կատեգորիա:18-րդ դարի իտալացի նկարիչներ
Կամարակապ ամբարտակ

**Կամարակապ ամբարտակ**, պատնեշի տեսակ՝ պատրաստված բետոնից, երկաթբետոնից կամ քարե պատվարներից։ Ի տարբերություն գրավիտացիոն և կամարակապ-գրավիտացիոն տեսակների՝ այս տիպի ամբարտակների կայունության ապահովման համար օգտագործվում է ոչ թե հենց կառույցի քաշը, այլ միայն կամարակապ կառուցվածքը, որը ծանրաբեռնվածությունը փոխանցում է ջրամբարի կողմից  դեպի ափերը։

Նման ամբարտակների ամրությունը մեծացնելու համար օգտագործվում է հորիզոնական հատվածում կամարակապ ձև, որն ամբողջ պատվարի տարածության վրա մոտավորապես նույն թեքության շառավղով է՝ ուղղված դեպի ջրամբարի պատնեշի կորության կողմը։

Որպես կանոն` կառուցվում են կանյոնակերպ` կիրճաձև ռելիեֆով լեռնային տեղանքում` հիդրոհանգույցի շրջանում։ Այս տեսակի պատնեշը օգտագործվում է շատ կտրուկ լանջերով նեղ հովիտներում, որոնք կարող են դիմակայել ջրի քաշին։

## Պատմություն
Այս տեսակի աշխատանքների առաջին պարզունակ շինությունները գալիս են անտիկ շրջանից։ Դրանցից առաջինը կարելի է համարել Սեն Ռեմի դը Պրովանսի մոտակայքում գտնվող Գլանումը, որը հայտնի է նաև որպես Վալոն դե Բաում ամբարտակ։ Այն կառուցել են հռոմեացիները Ֆրանսիայում և թվագրվում է Ք. ա. 1-ին դարով։ Պատնեշը մոտ 12 մետր (39 ոտնաչափ) բարձրություն ուներ և 18 մետր (59 ոտնաչափ) երկարություն։ Նրա շառավիղը կազմում էր մոտ 14 մ (46 ոտնաչափ), և այն բաղկացած էր երկու քարե պատերից։ Հռոմեացիները այն կառուցել են մոտակա Գլանումը ջրով ապահովելու համար։

## Պատկերասրահ

Պատկեր: Img barrage voute.jpg|Կրկնակի թեքությամբ կամարակապ պատնեշ
Պատկեր: Close view of Arch dam.jpg|Սալմոն Կրիկ ամբարտակ (), «Սաղմոնային առվակ» Ալյասկայում
Պատկեր: Gordon Dam.jpg|Գորդոն լճի ջրամբարը Թասմանիայում
Պատկեր: Barrage Montsalvens 2010-08-21 16 16 18 PICT2842.JPG|Մոնսալվենսի ամբարտակ (Շվեյցարիա)


## Տես նաև
* Աշխարհի ամենախոշոր ջրամբարների ցանկ

## Ծանոթագրություններ

## Արտաքին հղումներ
* PBS Dam Basics 

Կատեգորիա:Ամբարտակներ
Կատեգորիա:Ճարտարագիտություն
Կատեգորիա:Ջրատեխնիկական կառույցներ
Իսորոկու Յամամոտո

**Իսորոկու Յամամոտո** (, ծնված որպես՝ **Իսորոկու Տականո** [高野 五十六], ), ճապոնացի ռազմական գործիչ, Ճապոնիայի կայսերական նավատորմի մարշալ-ծովակալ, Երկրորդ համաշխարհային պատերազմի ժամանակ Ճապոնիայի միացյալ ռազմածովային ուժերի նավատորմի գերագույն գլխավոր հրամանատար։

Կայսերական նավատորմում զբաղեցրել է բազմաթիվ բարձր պաշտոններ, իրականացրել մի շարք բարեփոխումներ, որոնք ուղղված էին ճապոնական ծովային ավիացիայի արդիականացմանը։ Երկրորդ համաշխարհային պատերազմի Խաղաղօվկիանօսյան ճակատի (1941-1945) գործողությունների սկզբնական ժամանակահատվածում գլխավորել է Փերլ Հարբոր նավահանգստի վրա հարձակումը և Միդուեյի ճակատամարտը։

## Ծանոթագրություններ

## Արտաքին հղումներ

Կատեգորիա:Ճապոնիայի դիվանագետներ
Կատեգորիա:Ավիավթարից զոհվածներ
Թեթև հպումների արվեստ (վիպակ)

**«Թեթև հպումների արվեստ»** (), ռուս ժամանակակից գրող Վիկտոր Պելևինի վիպակը, որը լույս է տեսել 2019 թվականին «Թեթև հպումների արվեստ» ժողովածուում։ Այդ ժողովածուի ամենածավալուն ստեղծագործությունն է։

## Բովանդակություն
Ռուս գրող և փիլիսոփա Դմիտրի Եվգենևիչ Գալկովսկին ներկայացվում է որպես վիպակի գլխավոր հերոսներից մեկը՝ Կոնստանտին Պարակլետովիչ Գոլգոֆսկի անունով։ Նա 2000-էջանոց մտացածին փիլիսոփայական-էրոտիկ տրակտատի հեղինակ է, փիլիսոփա և պատմաբան, մասոնների մասնագետ, ուսումնասիրում և բացահայտում է համաշխարհային դավադրությունը և բացահայտում Ռուսաստանի և Ամերիկայի միջև նոր տեղեկատվական պատերազմների էությունը։ Վիպակում հակիրճ ներկայացվում է այդ վեպը՝ «Համառոտ ակնարկ VIP-երի համար»։ Հիշատակվում է նաև «Ռուսաստանի գլխավոր եգիպտագետ Սոլկինդը»՝ Վիկտոր Սոլկինի ակնհայտ ծաղրապատկերը։ «Թեթև հպումների արվեստում», ինչպես «Իակինֆում», հիշատակվում է Կրոնոս աստվածը (նույն ինքը՝ Սատուռնը կամ Բաալը), որն այս անգամ իրեն անվանում է «Բանականություն»։

Վիպակը սկսվում է Գոլգոֆսկու ամառանոցային հարևանի՝ Գլխավոր հետախուզական վարչության (ԳՀՎ) գեներալ Իզյումինի խորհրդավոր թունավորմամբ։ Դեն Բրաունի ոճով կատարված դետեկտիվ հետաքննության ընթացքում Պելևինն արտահայտում է հաղորդակցության մի քանի մերձգիտական պնդումներ՝ ամփոփելով և անդրադառնալով ԱՄՆ-ի ընտրություններին Ռուսաստանի միջամտությանը և ԿՀՎ-ԳՀՎ մրցությանը։

**Ժամանակի դաշտեր.** Շարունակելով Վերնադսկու գաղափարները՝ հեղինակը ենթադրում է, որ նոոսֆերայում կարելի է անել գրառումներ, ինչը և արել են Հին Եգիպտոսի մոգերը։ Վիկտոր Պելևինի մտահղացմամբ, նախկինում պատմության տեղեկատվական դաշտը փոխվում էր գավազանների օգնությամբ՝ դաջվածքի նմանությամբ։ 18-րդ դարում Ֆրանսիայում աթեիստական «ԲանականությԱն պաշտամունք» կազմակերպությունը և Մարկիզ դը Սադը զբաղվում էին ժամանակի դաշտերը գրառելով, իսկ Երկրորդ համաշխարհային պատերազմի ընթացքում այդ գործունեությունն իրականացնում էին նացիստական օկուլտիզմի շարժումները։

**[[Քիմեռ]]ներ**. ժամանակի դաշտերում նկարված գրաֆիտիներ՝ արհեստական իմաստային կառուցվածքներ, որոնք նախատեսված են հասարակական կարծիքը շահարկելու համար։ Իմաստով մոտ է մեդիավիրուսի գաղափարին։ Ֆինանսավորում ստանալու համար դրանք կոչում են մարտակամ քիմեմներ։

**Ցար-Քիմեռ**. «նոոսֆերային ռումբ» է, այսինքն՝ հզոր տեղեկատվական զենք է, որից, հեղինակի կարծիքով, ունեն Ռուսաստանի և Միացյալ Նահանգների կառավարությունների հատուկ ծառայությունները։ Ատոմային ռումբի անալոգը, որը տեղեկատվական պատերազմի և մեդիա տեխնոլոգիաների դարաշրջանում ստեղծում է երրորդ համաշխարհային պատերազմի վտանգ։

**Թրիգեր**. Քիմեռ/քիմեմ կոդի մի մասն է, որի հրապարակումը «Թվիթերում» առաջացնում է «թրիգերային իրադարձություն», այսինքն՝ տեղեկատվության արձակում մեդիա տարածք։

## Ծանոթագրություններ

## Արտաքին հղումներ
* Виктор Пелевин «Искусство легких касаний»

Կատեգորիա:Վիկտոր Պելևինի ստեղծագործություններ
Հենրիխ Յագոդա

մինի|Յագոդան 21 տարեկանում
**Հենրիխ Գրիգորևիչ Յագոդա** (, ծնված որպես՝ **Ենոխ Գերշևիչ Իեգուդա**, ), ռուս բոլշևիկյան հեղափոխական գործիչ, ԽՍՀՄ պետանվտանգության մարմինների գլխավոր ղեկավարներից մեկը, ԽՍՀՄ Ներքին գործերի ժողկոմ (1934-1936)։

Ակտիվ մասնակցություն է ունեցել 1917 թվականի Հոկտեմբերյան հեղափոխությանը։ 1919-1920 թվականներին եղել է Արտաքին առևտրի ժողկոմիսարիատի կոլեգիայի անդամ, գրեթե նույն ժամանակահատվածում՝ Համառուսաստանյան արտակարգ հանձնաժողովի (Չեկա) հատուկ բաժնի գործերի կառավարիչ։ 1934 թվականին, երբ կազմավորվում է ԽՍՀՄ Ներքին գործերի ժողովրդական կոմիսարիատը (ՆԿՎԴ), Իոսիֆ Ստալինի հրամանով նշանակվել է ներքին գործերի ժողկոմ։

Յագոդայի անմիջական վերահսկողությամբ իրականացվել է Ստալինի ներկուսակցական հակառակորդների (ինչպիսիք Լև Կամենևն ու Գրիգորի Զինովևն էին) ձերբակալումները, դատավարությունները և մահապատիժը, 1930-ականների խորհրդային զանգվածային բռնաճնշումները։ Ղեկավարել է Սպիտակ ծով-Բալթյանի (Բելոմորկանալ) և Մոսկվա-Վոլգա ջրանցքների, «Դինամո» մարզաստադիոնի շինարարությունները, որոնց ժամանակ օգտագործվում էր ԳՈւԼԱԳ-ի ուղղիչ-աշխատանքային ճամբարներում բռնադատվածների աշխատուժը՝ միայն այդ ժամանակահատվածում դառնալով 12000-ից 25000 կալանավորի մահվան պատճառ։

1936 թվականին հեռացվել է Ներքին գործերի ժողկոմի պաշտոնից, ապա նշանակվել կապի մինիստր։ 1937 թվականին հեռացվել է պաշտոնից, այնուհետև կոմկուսի շարքերից և ի վերջո ձերբակալվել։ Մեղադրվել է վնասարարության, լրտեսության, տրոցկիզմի և դավադրության հանցագործությունների մեջ։ Յագոդան ընդունել է իրեն ներկայացված բոլոր մեղքերը, բացի լրտեսությունից։ Գնդակահարվել է 1938 թվականի մարտի 15-ին։

## Ծանոթագրություններ

## Արտաքին հղումներ
* Հ.Գ. Յագոդայի բնակարաններում և ամառանոցներում առգրավված գույքի մասին զեկույց և գույքագրում (ապրիլի 8, 1937)

Կատեգորիա:Ռուսաստանի հրեաներ
Կատեգորիա:Ռուս հեղափոխականներ
Կատեգորիա:Լենինի շքանշանի ասպետներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Կարմիր դրոշի շքանշանի ասպետներ
Կատեգորիա:Ռուս ճարտարագետներ
Կատեգորիա:Մահապատժի ենթարկված քաղաքական գործիչներ
Կատեգորիա:ԽՄԿԿ անդամներ
Կատեգորիա:ԽՍՀՄ քաղաքական գործիչներ
Կատեգորիա:Լենինյան մրցանակի դափնեկիրներ
0+1=1 (I Promise You)

**0+1=1 (I Promise You)**, հարավկորեական բոյ բենդ Wanna One-ի երկրորդ մինի ալբոմը։

## Թրեք լիստ

## Չարթեր
### Ամենշաբաթյա չարթեր

### Տարեկան չարթ

## Ծանոթագրություններ

Կատեգորիա:2018 մինիալբոմներ
Կատեգորիա:Կորեերեն մինիալբոմներ
SOCCKET

thumb|300px|SOCCKET-ի գնդակը կարող է ապահովել լեդ լամպի երեքժամյա աշխատանքը՝ 10-15 րոպե ֆուտբոլային խաղից հետո
**SOCCKET**, ֆուտբոլային գնդակ, ստեղծել է «*Uncharted Play*» ընկերությունը, որը կարող է էլեկտրաէներգիա ստեղծել։ Առաջին հերթին նման գնդակը ստեղծվել է երրորդ աշխարհի երկրների բնակիչների խնդիրների լուծման համար, որոնց բնակարաններում էլեկտրականության բացակայության պատճառով օգտագործվել են վտանգավոր կերոսինային լամպեր։

## Պատմություն
Գնդակի դիզայնը արտոնագրվել է Հարվարդի համալսարանի չորս ուսանողների կողմից։ Ավելի ուշ նրանք հիմնադրել են «Uncharted Play» ընկերությունը, որի առաջնային արտադրանքն է դարձել SOCCKET-ը։ 2010 թվականի սկզբին գնդակի նախատիպն առաջին անգամ ցուցադրվել է ԶԼՄ-ներին։

«SOCCKET» անվանումը ածանցված է անգլերեն «soccer» () և «socket» () բառերից։

## Աշխատանքի սկզբունք
SOCCKET գնդակի ներսում տեղադրված էներգիայի արտադրության և պահպանման սարք՝ լիթիում-իոնային մարտկոց, որը հարվածի կինետիկ էներգիան դարձնում է էլեկտրական։ Գնդակը արտադրում է 6 վատտ լարում, որը բավական է՝ միացնելու ստանդարտ լեդ լամպ, լիցքավորել բջջային հեռախոսը, միացնել կենցաղային օդորակիչ կամ ջրի մանրէազերծիչ։ SOCCKET գնդակը կշռում է այնքան, որքան սովորական գնդակը, այն անջրանցիկ է, իսկ նրա ներքին մեխանիզմն ունի լրացուցիչ պաշտպանություն։

## Ծանոթագրություններ

## Արտաքին հղումներ
*  «Uncharted Play» ընկերության պաշտոնական կայքը 

Կատեգորիա:Ամերիկյան հայտնագործություններ
Կատեգորիա:Մարզական իրեր
Փառքի ուղին

**«Փառքի ուղին»** (), 1948 թվականի սև-սպիտակ խորհրդային կինոնկար ցանկացած տարիքի հանդիսատեսի համար։

Ֆիլմը հիմնված է կին մեքենավար Ելենա Միրոնովնա Չուխնյուկի իրական ճակատագրի վրա։

## Սյուժե
Ֆիլմի գործողությունները ծավալվում են Խորհրդային Միությունում 1934 թվականին։ Սաշա Վորոնկովան հեռավոր գյուղից գալիս է քաղաք, մասնակցում վարորդի օգնականների դասընթացների և երազում է այն օրվա մասին, երբ կդառնա գնացքի մեքենավար։

## Դերերում
* Օլեսյա Իվանովա – *Սաշա Վորոնկովա
* Վիկտոր Խոխրյակով – *Պոնոմարյով
* Ալեքսանդր Անտոնով – *Իվան Կոնստանտինովիչ
* Ալեքսանդր Շիրշով – *Ալեքսեյ
* Նադիր Մալիշևսկի – *Կոլյա Մակագոն
* Մուսե Կրեպկոգորսկայա – *Կատյա
* Լեոնիդ Կուլակով – *Սամսոն Իվանովիչ
* Վլադիմիր Վլադիսլավսկի – *պահեստապետ
* Սերգեյ Բոնդարչուկ – *քաղկոմի քարտուղար
* Վասիլի Մակարով – *կապիտան
* Պյոտր Սավին – *չափակարգորդ
* Միխայիլ Տրոյանովսկի – *Տրոֆիմիչ
* Ալեքսեյ Բախար – *էպիզոդ
* Գեորգի Գումիլևսկի — *պապ և գիշերային պահակ*
* Գրիգորի Միխայլով – *էպիզոդ
* Զոյա Տոլբուզինա – *էպիզոդ
* Իննա Ֆեոդորովա – *էպիզոդ

## Ծանոթագրություններ

## Արտաքին հղումներ
* «Путь славы», СССР, Мосфильм, 1948, ч/б, 77 мин.
* «Փառքի ուղին» ֆիլմը  «ruskino» կայքում
* «Փառքի ուղին» ֆիլմը  «kinomania» կայքում

Կատեգորիա:1940-ականների ռուսերեն ֆիլմեր
Կատեգորիա:1948 ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1940-ականների խորհրդային ֆիլմեր
Կատեգորիա:1949 ֆիլմեր
Կատեգորիա:Խորհրդային դրամա ֆիլմեր
Ամչուր

**Ամչուրը**, ինչպես նաև **մանգոյի փոշի**, մրգային համեմունքների փոշի է, որը պատրաստված է չոր և ոչ հասուն կանաչ 
մինի|Չոր մանգոյի կտորներ
մանգոյից,  և  օգտագործվում է որպես ցիտրուսային համեմունք ։ Այն հիմնականում արտադրվում է Հնդկաստանում և Պակիստանում և օգտագործվում է կերակուրներ համեմելու և մանգոյի սննդային կարևոր նշանակությունը ավելացնելու համար, այն դեպքում, երբ թարմ մրգերը բացակայում են։

## Պատրաստում
Ամչուր պատրաստելու համար վաղ սեզոնի մանգոն հավաքվում է նախքան դրանց կանաչ և հասուն լինելը։ Բերքահավաքից հետո կանաչ մանգոն մաքրվում է կեղևից, կտրատվում բարակ կտորներով և չորանում է արևի տակ ։ Չորացրած կտորները, որոնք բաց շագանակագույն են և նման են  փայտի կեղևին, կարելի է ամբողջությամբ ձեռք բերել և մանրացրած վիճակում պահել տանը, բայց այս եղանակով վերամշակված կտորներից շատերը աղացած մանր փոշի են դառնում  և վաճառվում են որպես պատրաստի մածուկ։

## Օգտագործում
Այն ունի մեղրի բույր, թթու մրգահյութ և կծու դարչնագույն փոշի է ։ Այն օգտագործվում է այն կերակրատեսակներում, որտեղ անհրաժեշտ է թթվայնություն․ տապակած բանջարեղենային ուտեստներում, ապուրներում, կարրիում, և մսեղեն ու թռչնամիս փափկեցնելու համար ։ Այն օգտագործվում է մրգային համը ավելացնելու համար` առանց ջրիկություն հաղորդելու, կամ որպես թթվեցնող միջոց,  և թթվային համ է հաղորդում այն սննդին, որի մեջ  կիրառվում է։

**Հնդկական խոհանոց**

Ամչուրը հնդկական ճաշատեսակներում  գերիշխող համեմունք է, որն օգտագործվում է առանց խոնավություն հաղորդելու թթու, սուր մրգային համ։ Այն օգտագործվում է  սամոսայի և պակորայի միջուկները,  շոգեխաշված ուտեստներն ու ապուրները, մրգային աղցաններն ու խմորեղենները, կարրիները, աղաջուրը և դալերը համեմելու համար, ինչպես նաև միս, թռչնամիս և ձուկ փափկեցնելու համար։ Այն ավելացվում է մսի և թռչնամսի մարինադներում՝ որպես  ֆերմենտային փափկեցուցիչ, և թթվայնություն է հաղորդում չուտնեյներին և աղաջրին։

## Ծանոթագրություններ

Կատեգորիա:Մրգային համեմունքներ
Գազանֆար Խալիկով

**Գազանֆար Էլեքբեր օկլի Խալիկով** (, ), Ադրբեջանական գեղանկարչության արվեստի առաջին պրոֆեսիոնալ ներկայացուցիչներից մեկը, Ադրբեջանական ԽՍՀ ժողովրդական նկարիչ։

## Կենսագրություն
Գազանֆար Խալիգովը ծնվել է 1898 թվականի դեկտեմբերի 16-ին Բաքվի մերձակա Գոբու բնակավայրում։ 1928 թվականին ավարտել է Ադրբեջանի պետական գեղանկարչության քոլեջը։ Աշխատել է 1929–1930 թվականներին «Մոլլա Նասրեդդին» ամսագրերում, 1953-1958 թվականներին՝ «Կիրպի» և «Գանջ Իշչի» թերթերում որպես ծաղրանկարիչ։

1940 թվականին, Նիզամի Գյանջավիի 800-ամյակի կապակցությամբ, նա դարձել է առաջին նկարիչը, ով ստեղծեց բանաստեղծի դիմանկարը `« Նիզամիի դիմանկարը»։ Նա ձևավորել է այնպիսի ներկայացումների բեմ և զգեստներ, ինչպիսիք են «Լեյլին և Մաջնունը», «Ասլին և Քերեմը»։

Հեղինակ է մի շարք պաստառների, թատերական էսքիզների, գրաֆիկական աշխատանքների։

Գ.Խալիկովը մահացել է 1981 թվականի մարտի 1-ին Բաքվում։ Աբշերոնի շրջանի Գոբու բնակավայրում Գազանֆար Խալիգովի պատվին անվանվել է միջնակարգ դպրոց և փողոց։ «Խոսրով և Շիրին» (1940), «Իսգենդերնամե» (1953) ջրաներկները պահվում են Ադրբեջանի ազգային արվեստի թանգարանում, «Նիզամիի դիմանկարը» ՝ Նիզամի Գյանջավիի անվան ադրբեջանական գրականության ազգային թանգարանում և 17 աշխատանքներ՝ Ադրբեջանի պետական արվեստի պատկերասրահում։

## Պարգևներ
* «Ադրբեջանական ԽՍՀ արվեստի վաստակավոր գործիչ» պատվավոր կոչում - 1940,
* «Ադրբեջանական ԽՍՀ ժողովրդական նկարիչ» - 1973,
* «Պատվո նշան» պատվեր - 1959,
* «Աշխատանքի կարմիր դրոշի» շքանշան

## Աղբյուրներ
* Azərbaycan Rəssamları haqqında qısa məlumat kitabçası. Bakı: Azərbaycan Dövlət Rəsm Qalereyası. 2017.

## Ծանոթագրություններ

## Արտաքին հղումներ
* Գազանֆար Խալիկով

Կատեգորիա:Ադրբեջանցի նկարիչներ
Կատեգորիա:Ադրբեջանական ԽՍՀ ժողովրդական արտիստներ
Բիրմաներեն

**Բիրմաներեն** (*မြန်မာဘာသာ*), մյանմացիների լեզուն։ Պատկանում է չին–տիբեթական լեզվաընտանիքի տիբեթա–բիրմանական խմբին։ Խոսվում է հիմնականում Մյանմայում։ Խոսողների թիվը՝ մոտ 36 մլն (2014)։

Գլխավոր բարբառներն են՝ հյուսիսային, կենտրոնական, արականյան և տավոյան։ Կենտրոնական բարբառի հիմքի վրա կազմավորվել է ժամանակակից գրական բիրմաներենը։ Կառուցվածքով անջատական լեզու է՝ կցականության տարրերով։ Միավանկ արմատ–բառերը որոշակի տեղ ունենալով բառապաշարում՝ առավելապես հանդես են գալիս իբրև բազմավանկ բարդ բառերի բաղադրիչներ։ Կան նկատելի փոխառություններ պալի լեզվից, մասամբ՝ սանսկրիտից, ինչպես և մոներենից։ Բաղադրյալ բառերը կազմվում են բարդությամբ և ածանցմամբ։ Քերականական կարգերի ու հարաբերությունների արտահայտման հիմնական միջոցներն են մասնիկավորումը, բառերի դասավորությունը, օժանդակ բառերը, շեշտը, ձայնելևէջը (ինտոնացիա)։ Ստորոգյալը նախադասության մեջ միշտ վերջադաս է։ Բիրմաներենն ունի 3 տոն (բարձր, միջին, ցածր), 8 ձայնավոր, 33 բաղաձայն։ Գրավոր աղբյուրները XI դարից են։ Գիրը հիմնականում վանկագիր է և սերում է հվ–հնդկական բրահմի գրի մի տարատեսակից։
 
## Տես նաև
* Տիբեթա-Բիրմանական լեզուներ

Կատեգորիա:Ասիայի լեզուներ
Կատեգորիա:Տիբեթա-բիրմանական լեզուներ
Բլանֆիքս

**Բլանֆիքս** (ֆրանս․ blanc - սպիտակ, fixe - անշարժ), անօրգանական ներկ, քիմիական բաղադրությամբ՝ բարիումի սուլֆատ։ Ի տարբերություն բարիտի, բլանֆիքսը ամորֆ է, քիմիապես քիչ ակտիվ և բարձրադիսպերս։ Կայուն է լույսի, քիմ․ ակտիվ նյութերի նկատմամբ։ Ստացվում է բարիումի քլորիդի լուծույթից՝ նոսր ծծմբական թթվով նստեցնելով։ Որպես սպիտակ պիգմենտ և լցանյութ օգտագործվում է լաքերի և ներկերի, բարձրորակ թղթի, լիտոպոնի արտադրություններում։

Կատեգորիա:Ներկանյութեր
Ադամ Գրանտ

**Ադամ Գրանտ** (), ամերիկացի գիտնական-հոգեբան և հեղինակ․ Ուորթոնի բիզնես-դպրոցի պրոֆեսոր։

## Վաղ տարիներ
Մեծացել է Միչիգան նահանգի Դետրոյթ արվարձանում։ Երիտասարդության ժամանակ զբաղվել է ջրացատկով, 1999 թվականին ԱՄՆ ավագ դպրոցների աշակերտների շրջանում գրավել է առաջին տեղը։

Հարվարդի քոլեջում ստացել է բակալավրի աստիճան, Միչիգանի համալսարանում՝ կազմակերպչական հոգեբանության MS և PhD աստիճաններ։ Ուսանողական տարիներին լրացուցիչ աշխատել է որպես իլյուզիոնիստ-աճպարար։ Ամուսնացել է ասպիրանտուրայում սովորելու տարիներին։

## Գործունեություն
Աշխատանքային ուղին սկսել է որպես Հյուսիսային Կարոլինայի Չապել-Հիլլի համալսարանի ասիստենտ (2007-2009 թվականներ)։ Առաջատար գիտական ամսագրերում մի քանի հոդված հրապարակելուց հետո՝ 2009 թվականին (28 տարեկան հասակում) ստացել է Ուորթոնի բիզնես-դպրոցի դոցենտի պաշտոնը՝ դառնալով ԱՄՆ պատմության մեջ մշտական պայմանագրով ամենաերիտասարդ պրոֆեսորը։

«The New York Times»-ի երեք բեսթսելլերների («Give and Take» (2013), «Originals» (2016) և «Option» (2017, Facebook-ի արտադրության տնօրեն Շերիլ Սենդբերգի համահեղինակությամբ)) հեղինակն է։ 2016 թվականին հանդես է եկել մեծ մտածողների սովորությունների մասին TED-դասախոսությամբ։

«Thinkers50» կազմակերպության համաձայն՝ 2015 թվականին արժանացել է «Համաշխարհային երիտասարդ առաջնորդ» և կառավարման ոլորտում ամենաազդեցիկ մտածողի կոչումներին։ 2016 թվականին անվանակարգվել է Fortune «40 до сорока» ամսագրի ցանկում։

## Ընտանիք
Կինը Էլիսոնն է, ունեն երեք երեխա։

## Մատենագիտություն
* 
* 2017: *Option B: Facing Adversity, Building Resilience, and Finding Joy* (with Sheryl Sandberg)*,* 
* 2016: *Originals: How Non-Conformists Move the World,* 
* 2013: *Give and Take: Why Helping Others Drives Our Success,* 

## Ծանոթագրություններ

Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի գիտնականներ
Կատեգորիա:Ամերիկացի գրողներ
Կատեգորիա:Ամերիկացի հոգեբաններ
Բլյումինգ

**Բլումինգ** (), բարձր արտադրողականության հզոր գլոցման հաստոն, որի վրա մինչև 12 տ կշռով, մեծ լայնական հատվածքով պողպատե ձուլազանգվածը շրջասեղմումով մշակվում է քառակուսի հատվածքով (կողմի երկարությունը՝ 140 մմ–ից ավելի) նախապատրաստուկի՝ բլյումի։  

Կատեգորիա:Մետալուրգիա
Սրճարան դե Ֆլոր (ֆիլմ)

**«Սրճարան դե Ֆլոր»** (), ռեժիսոր Ժան Մարկ Վալլեի գեղարվեստական ֆիլմը, որն էկրաններին է բարձրացել 2011 թվականին։ Ֆիլմն ստացել է կանադական «Ջինի» կինոմրցանակաբաշխության 13 անվանակարգ և արժանացել երեք մրցանակի՝ լավագույն դերասանուհու (Վանեսա Պարադի), լավագույն դիմահարդարման և լավագույն վիզուալ էֆեկտների համար։

## Սյուժե
Ֆիլմում զուգահեռաբար պատմվում է երկու պատմություն։ Դրանցից մեկը տեղի է ունենում ժամանակակից Մոնրեալում, որտեղ ամուսնալուծված կինը սկզբում փորձում է հավատարիմ մնալ զույգերի միության անխախտելիության մասին իր պատրանքներին (ինքը և իր ամուսինը)։ Սյուժեի երկրորդ մասը զարգանում է 1960-ական թվականների վերջին Փարիզում, որտեղ միայնակ մայրն իրեն ամբողջովին նվիրում է Դաունի համախտանիշով որդուն խնամելուն։ Այս երկու պատմությունները անսպասելի կերպով կապված են բաժանումից տառապող կնոջ միջոցով, ինչն օգնում է նրան ֆիլմի վերջում հաշտվել սիրելի տղամարդու հեռանալու հետ։ Իր փսիխոզի դեմ պայքարի միջոցով նա կարողանում է խոստովանել, որ ամբողջ կյանքում ինքը միամտաբար հավատում էր ստին՝ վերջնականապես թաղելով իր հավատը տղամարդու և կնոջ ճակատագրի մասին կույր ռոմանտիկ պատրանքների հանդեպ։ Նա համարձակվել է ընդունել իր նախկին ամուսնու բացարձակ ազատության փաստը՝ չնայած երկու ընդհանուր երեխա ունենալուն։

## Դերերում

## Գնահատականներ
Ֆիլմը քննադատների կողմից արժանացել է մեծ մասամբ դրական գնահատականների։

## Ծանոթագրություններ

## Արտաքին հղումներ
* Ֆիլմի պաշտոնական կայք 

Կատեգորիա:2000-ականների անգլերեն ֆիլմեր
Կատեգորիա:2011 դրամա ֆիլմեր
Կատեգորիա:2011 ֆիլմեր
Կատեգորիա:Կանադական դրամա ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր ընտանիքի մասին
Կատեգորիա:Ֆիլմեր հաշմանդամության մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական մելոդրամա ֆիլմեր
Կատեգորիա:Ֆիլմեր վերամարմնավորման մասին
Կատեգորիա:Ֆիլմեր, որոնց գործողությունները տեղի են ունենում 1960-ականներին
Կատեգորիա:2010-ականների կանադական ֆիլմեր
Կատեգորիա:2000-ականների կանադական ֆիլմեր
Կատեգորիա:2000-ականների ֆրանսերեն ֆիլմեր
Բակուրակերտ

**Բակուրակերտ** (կարճ՝ **Բաքան**), պատմական քաղաքային ավան Մեծ Հայքի Վասպուրական նահանգի Բաքրան գավառում, Ուրմիա լճից հյուսիս-արևելք։

## Պատմություն
Մի շարք պատմաբանների վկայությամբ, Բակուրակերտը ամենայն հավանականությամբ կառուցել է Մեծ Հայքի արքա Տրդատ I-ը, իր եղբոր՝ Մարաստանի արքա Բակուրի պատվին։

Բակուրակերտ ավանը Պևտինգերյան քարտեզում նշված է «Փիլադելփիա» անունով։

## Տես նաև
* Փայտակարան

## Ծանոթագրություններ

## Արտաքին հղումներ
* Քարտեզում ''Բակուրակերտ (Փիլադելփիա)'' քաղաքը գտնվում է Ուրմիա լճի հյուսիս-արևելքում
* Фотография и история, Մարանդի Բակուրակերտ Աւանը, Ուր Մահացաւ Հայոց Արտաշէս Բ. Թագաւորը (Ն.Ք. 20թ.)

Կատեգորիա:Վասպուրականի գավառներ
Թեթև հպումների արվեստ (այլ կիրառումներ)

**«Թեթև հպումների արվեստ»** անվանումով կան հետևյալ հոդվածները.

*«Թեթև հպումների արվեստ», Վիկտոր Պելևինի ժողովածուն
*«Թեթև հպումների արվեստ», Վիկտոր Պելևինի վիպակը
Թեթև հպումների արվեստ (ժողովածու)

**«Թեթև հպումների արվեստ»** (), ռուս ժամանակակից գրող Վիկտոր Պելևինի ստեղծագործությունների ժողովածուն, որը բաղկացած է երկու վիպակից և մեկ պատմվածքից։ Հրատարակվել է 2019 թվականի օգոստոսին՝ «Էքսմո» հրատարակչության կողմից։

## Սյուժե
### «Իակինֆ»

Հեռուստատեսության աշխատակից Տիմոֆեյը, բանկային բրոքեր Անդրոնը, պատուհանների «Բալկոննի մատերիկ» ընկերության չափող Իվանը և սոցիոլոգ-եվրամարքսիստ Վալենտինը հանդիպում են Նեպալում, շրջում բազմաթիվ լեռնային արահետներ և որոշում են միասին գնալ Նալչիկ՝ որպես փոքրիկ զվարճանք։։

### «Թեթև հպումների արվեստ»

Ժողովածուի ամենածավալուն գործն է։

Ռուս գրող և փիլիսոփա Դմիտրի Եվգենևիչ Գալկովսկին ներկայացվում է որպես վիպակի գլխավոր հերոսներից մեկը՝ Կոնստանտին Պարակլետովիչ Գոլգոֆսկի անունով։ Նա 2000-էջանոց մտացածին փիլիսոփայական-էրոտիկ տրակտատի հեղինակ է, փիլիսոփա և պատմաբան, մասոնների մասնագետ, ուսումնասիրում և բացահայտում է համաշխարհային դավադրությունը և բացահայտում Ռուսաստանի և Ամերիկայի միջև նոր տեղեկատվական պատերազմների էությունը։ Վիպակում հակիրճ ներկայացվում է այդ վեպը՝ «Համառոտ ակնարկ VIP-երի համար»։ Հիշատակվում է նաև «Ռուսաստանի գլխավոր եգիպտագետ Սոլկինդը»՝ Վիկտոր Սոլկինի ակնհայտ ծաղրապատկերը։ «Թեթև հպումների արվեստում», ինչպես «Իակինֆում», հիշատակվում է Կրոնոս աստվածը (նույն ինքը՝ Սատուռնը կամ Բաալը), որն այս անգամ իրեն անվանում է «Բանականություն»։

Վիպակը սկսվում է Գոլգոֆսկու ամառանոցային հարևանի՝ Գլխավոր հետախուզական վարչության (ԳՀՎ) գեներալ Իզյումինի խորհրդավոր թունավորմամբ։ Դեն Բրաունի ոճով կատարված դետեկտիվ հետաքննության ընթացքում Պելևինն արտահայտում է հաղորդակցության մի քանի մերձգիտական պնդումներ՝ ամփոփելով և անդրադառնալով ԱՄՆ-ի ընտրություններին Ռուսաստանի միջամտությանը և ԿՀՎ-ԳՀՎ մրցությանը։

### «Ստոլիպին»
Գործողությունը հիմնականում կատարվում է ստոլիպինյան վագոնում, որում տեղափոխվում են բանտարկյալները։

Պատմվածքը Պելևինի «Գաղտնի տեսարաններ դեպի Ֆուձի սար» վեպի շարունակությունն է։

## Քննադատություն

## Ծանոթագրություններ

## Արտաքին հղումներ
* Скорбь по свободе говорить что вздумается: рецензия на новый роман Пелевина «Искусство легких касаний». / Esquire
* Сияние нечистого разума. Вышел новый роман Виктора Пелевина // Российская газета

Կատեգորիա:Վիկտոր Պելևինի վեպեր
Բոնա Սավոյացի

**Բոնա Սավոյացի, Միլանի դքսուհի** (, ), Միլանի դքսուհի, Միլանի դուքս Գալեացո Մարիա Սֆորցայի երկրորդ կինը։ 1476–1481 թվականների ընթացքում իր որդու անչափահասության տարիներին եղել է նաև Միլանի ռեգենտը։

## Կյանք
Ծնվել է Ավիլյանա կոմունայի Թուրին քաղաքում և հանդիսացել Սավոյի դուքս Լուի I-ի և վերջինիս կնոջ` Աննա դե Լուզինյանի դուստրը` նրանց տասնինը երեխաներից մեկը։ Նրա քույր-եղբայրներից էին` Ամադեուս IX Սավոյեցին, Սավոյի դուքս Ֆիլիպ  II-ը, Լուի Սավոյեցին, Մարգարիտա Սավոյեցին ու Ֆրանսիայի թագավոր Լյուդովիկոս XI-ի հետ ամուսնացած Շառլոտա Սավոյեցին։

1464 թվականին Բոնան պետք է նշանվեր Անգլիայի թագավոր Էդուարդ IV-ի հետ, սակայն բացահայտվել է վերջինիս գաղտնի ամուսնությունը Էլիզաբեթ Վուդվիլի հետ։ 1468 թվականի մայիսի 9-ին ամուսնացել է Գալեացո Մարիա Սֆորցայի հետ։ 1460-ական թվականներից շշուկներ են տարածվել Սֆորցայի ու ֆրանսիական արքայական ընտանիքի միջև ամուսնական դաշինքի մասին, և «1464 թվականին Բոնային պաշտոնապես երաշխավորել են Գալեացոյի համար Ֆրանսիայի թագավորն ու Սավոյի դուքսը»։

1476 թվականի դեկտեմբերի 26-ին, 32 տարեկանում Միլանի Սան Ստեֆանո մայր տաճարի շքամուտքում երեք երիտասարդ ազնվականների կողմից Բոնայի ամուսինն սպանվել է։ Նրան հաջորդել է իր յոթնամյա որդին` Ջան Գալեացո Սֆորցան (1469–1494)` Բոնայի ռեգենտության ներքո։ Սակայն շուտով տարաձայնություններ են առաջացել ռեգենտի ու իր ամուսնու եղբոր` Լյուդովիկո Սֆորցայի միջև։

Առաջին մրցապայքարում Բոնան ու իր խորհրդականը հաղթել են, իսկ Լյուդովիկոն ու իր եղբայրները ստիպված են եղել հեռանալ քաղաքից։ Սակայն օգտվելով Բոնայի ֆավորիտի ու խորհրդականի միջև մրցակցությունից, Լյուդովիկոն վերադարձել է ու 1479 թվականից Միլանի իրական կառավարումն անցել է նրա ձեռքը՝ հետագայում ամրապնդվելով 1480 թվականին, երբ նա բռնազավթել է իր եղբորորդուն՝ Ջանին, զրկել նրան դքսի տիտղոսից և ստանձնել բացահայտ վերահսկողություն։ Դրա արդյունքում Բոնան ստիպված է եղել հեռանալ Միլանից, իսկ Լյուդովիկոն կառավարել է առանց մրցակիցների։

Մոտավորապես 1490 թվականին Բոնան պատվիրել է «Սֆորցաների ժամագիրքը», որը նկարազարդել է հանրահայտ արքունական նկարիչ Ջիովան Պիետրո Բիրագոն։ Նա օգտագործել է նվիրական տեքստեր պարունակող այդ գիրքը, որը համարվում է իտալական Վերածննդի ամենաակնառու գանձերից մեկը։

## Զավակներ
* Ջան Գալեացո Սֆորցա (20 հունիսի, 1469 – 21 հոկտեմբերի, 1494), ամուսնացել է Իզաբելա Արագոնցու հետ (2 հոկտեմբերի, 1470 – 11 փետրվարի, 1524), որից զավակներ է ունեցել, այդ թվում՝ լեհական թագավոր Սիգիզմունդ I Ծերի կին Բոնա Սֆորցան, որն իր հերթին վեց երեխա է ունեցել։
* Հերմես Մարիա Սֆորցա (10 մայիսի, 1470 – 18 սեպտեմբերի, 1503), Տորտոնայի մարքիզ։
* Բիանկա Մարիա Սֆորցա (5 ապրիլի, 1472 – 31 դեկտեմբերի, 1510), 1474 թվականի հունվարին առաջին անգամ ամուսնացել է Սավոյի դուքս Ֆիլիբերտ I-ի հետ, 1494 թվականի մարտի 16-ին երկրորդ անգամ ամուսնացել է սրբազան Հռոմի կայսր Մաքսիմիլիան I-ի հետ․ ամուսիններից ոչ մեկից զավակներ չի ունեցել։
* Աննա Սֆորցա (21 հուլիսի, 1476 – 30 նոյեմբերի, 1497), ամուսնացել է Ֆեռարայի դուքս Ալֆոնսո I դ՛Էստեի հետ ու մահացել ծննդաբերելիս։

## Ծանոթագրություններ

Կատեգորիա:Թագուհիներ
Կատեգորիա:Իտալացի կանայք
Կատեգորիա:Միլանի ղեկավարներ
Կատեգորիա:Միլանի պատմություն
Կատեգորիա:Ռեգենտներ
Կատեգորիա:Ֆրանսիայի ազնվականություն
Vehicle-to-grid

thumb|Էլեկտրական մեքենաների համար արագ լիցքավորման սարք V2G-ի օժանդակությամբ
**Vehicle-to-grid (V2G)**, էլեկտրական մեքենաների և հիբրիդների երկկողմանի օգտագործման հայեցակարգ, որը ենթադրում է մեքենայի միացումը ընդհանուր էլեկտրական ցանցին ավտոմեքենայի վերալիցքավորման համար` էլեկտրաէներգիայի պահանջարկի կառավարմանը մասնակցելու նպատակով։ V2G տեխնոլոգիայով ավտոմեքենաների սեփականատերերը հնարավորություն կունենան էլեկտրաէներգիա վաճառել էներգահամակարգին այն ժամերին, երբ մեքենան չի օգտագործվում, և մեքենան լիցքավորել այն ժամերին, երբ էլեկտրաէներգիան ավելի էժան է, քանի որ շատ երկրներում էլեկտրաէներգիայի գինը կախված է օրվա ժամից։ Ինչպես նաև հնարավորություն կլինի միացնել մեքենաները այս տեխնոլոգիայով սեփական տանը և օգտագործել դրանք որպես անխափան սնուցման աղբյուր տան կամ գրասենյակի համար։ V2G-ի պահպանման հնարավորությունները կարող են Էլեկտրամոբիլներին թույլ տալ պահպանել և լիցքավորել արտադրված էլեկտրաէներգիան վերականգնվող էներգիայի աղբյուրներից, ինչպիսիք են արևը և քամին` ելքային հզորությամբ, որը տատանվում է` կախված օրվա եղանակից և ժամանակից։

2009 թվականի հունվարին աշխարհում առաջին անգամ Նյուարկ քաղաքում սկսվել են կոմունալ էլեկտրական ցանցերի վրա էլեկտրատրանսպորտի լիցքավորման կայանների ազդեցության փորձարկումները (): V2G տեխնոլոգիան այժմ լայնորեն զարգանում է ԱՄՆ կառավարության և Google ընկերության կողմից։

## Արդյունավետություն
Ժամանակակից մարտկոցային էլեկտրամոբիլների մեծ մասում օգտագործվում են լիթիում-իոնային տարրեր, որոնց արդյունավետությունը երկու ծայրերում կարող է գերազանցել 90 %-ը։ Մարտկոցի արդյունավետությունը կախված է այնպիսի գործոններից, ինչպիսիք են լիցքավորման արագությունը, մարտկոցի լիցքավորման կարգավիճակը, SOH-ը և ջերմաստիճանը։ Այնուամենայնիվ, կորուստների մեծ մասը կապված է համակարգի այլ բաղադրիչների, ոչ թե մարտկոցի հետ։

## Տես նաև
* Google

## Ծանոթագրություններ

## Արտաքին հղումներ
* Electric Vehicle Grid Integration
* Vehicle-to-Grid (V2G) Technology. What is V2G?, 2006, AC Propulsion Inc 
* What is V2G? / wiseGeek 

Կատեգորիա:Էկոլոգիապես մաքուր տրանսպորտ
Վան ՖԱ

::*Չշփոթել *'«Վան ՖԱ»**-ի (1990-1997) հետ:''

[[Պատկեր:Van vs Urartu Armenia (Armenian Premier League) 5.jpg|մինի|Վանն ընդդեմ [[Ուրարտու ՖԱ|Ուրարտու]]ի (մայիսի 11, 2021)]]

**«Վան» ֆուտբոլային ակումբ*', հայկական պրոֆեսիոնալ [[ֆուտբոլ]]ային ակումբ։ Հանդես է գալիս [[Հայաստանի ֆուտբոլի առաջնություն|Հայաստանի ֆուտբոլի առաջնության]] Բարձրագույն խմբում։ Ներկայացնում է [[Չարենցավան]] քաղաքը։

== Պատմություն ==
Ակումբը հիմնադրվել է [[2019]] թվականի [[մայիսի 31]]-ին, [[Կոտայքի մարզ]]ի [[Չարենցավան]] քաղաքում՝ [[Հայերը Ռուսաստանում|ռուսահայ]] գործարար Օլեգ Ղուկասովի կողմից։

[[2020]] թվականի [[հուլիսի 30]]-ին [[Հայաստանի ֆուտբոլի ֆեդերացիա|ՀՖՖ]] Գործադիր կոմիտեի նիստում հայտարարվեց, որ «Վանը» մասնակցելու է [[Հայաստանի Բարձրագույն խումբ 2020-21 (ֆուտբոլ)|Հայաստանի Բարձրագույն խմբի 2020-21 առաջնության]]ը

[[2021]] թվականի [[փետրվարի 2]]-ին հայտարարվեց, որ գլխավոր մարզիչի պաշտոնում [[Սևադա Արզումանյան]]ին կփոխարինի Կոնստանտին Զայցևը։

== Հայաստանի Առաջնության և Գավաթի վիճակագրություն ==


== Ներկա կազմ ==

*2021թ․ մարտի 8-ի դրությամբ''

## Ծանոթագրություններ

Կատեգորիա:Հայկական ֆուտբոլային ակումբներ